শহীদী মসজিদ
শহীদী মসজিদ (আরবি: شهيدي مسجد) কিশোরগঞ্জ জেলা শহরে অবস্থিত একটি মসজিদ। দেশ বিখ্যাত পাগলা মসজিদের পর কিশোরগঞ্জের সবচেয়ে বেশি জনপ্রিয় মসজিদ হলো শহীদী মসজিদ। ঐতিহাসিক মসজিদটি জেলা শহরের প্রাণকেন্দ্রে অবস্থিত। তাছাড়া দেশের বৃহত্তম ঈদগাহ ময়দান - ঐতিহাসিক শোলাকিয়া ঈদগাহ ময়দান এই মসজিদের কাছেই অবস্থিত। তিন তলা ভবন বিশিষ্ট মসজিদটির উপরে রয়েছে ৫ তলা সমান সুউচ্চ বিশাল এক মিনার।‌ মসজিদটিকে ঘিরে রয়েছে একটি কওমি শিক্ষা প্রতিষ্ঠান‌ যার‌ নাম আল-জামিয়াতুল ইমদাদিয়া।